**Yli-Maarian koulun ja päiväkodin vanhempainyhdistys ry**

**Kokous**

**Aika: ti 26.01.2021 klo 18.00**

**Paikka: Teams-kokous**

1. **Kokouksen avaus**

Kokous avattiin 18.05.

1. **Kokouksen läsnäolijat**

Marita Kangasniemi (puheenjohtaja), Anu Harju (sihteeri), Marianne Ulfstedt, Tuomas Nummela, Maria Nukarinen, Jenni Mikkonen, Marja Poskiparta, Merja Dean, Sanna Laiho, Kirsi Männistö, Heidi Kauppila, Sanna Ahokas.

1. **Kokouksen laillisuus ja päätösvaltaisuus**

Kokous on laillinen ja päätösvaltainen.

1. **Esityslistan hyväksyminen**

Hyväksytään esityslista sellaisenaan.

1. **Edellisen kokouksen pöytäkirjan hyväksyminen**

Hyväksytään edellisen kokouksen pöytäkirja.

Viime kokouksen ehdotuksesta: Marita on ollut yhteydessä Turun kaupungin infrapäällikkö Kari Linnakoskeen Ilmestyspäivänpolun katuvaloista. Lähettänyt myös kuvia muista valaisemattomista poluista alueella. Linnakoski lupasi viedä asiaa eteenpäin. Marita infoaa kun tietää enemmän.

1. **Koulukuvaus 2021**: tehdään päätös muutamasta ehdotuksesta. Valitaan kuvaaja, joka hoitaa vuoden 2021 koulukuvauksen. Kaupunki kilpailuttaa ja hoitaa päiväkodin kuvauksen.

Valokuvaamoista pyydetty tarjouksia. Maria esitteli tarjouksen jättäneet kuvaamot (alla edullisin tarjous ensin, hinnat luottamuksellista tietoa):

1. Fotoprofiili / Kuvaverkko: halvin tarjous. Tuttu kuvaamo, joka ollut useampana vuonna ennenkin. Ei mainintaa kuvauksesta poisjääneistä. Ei mainintaa tarjousryhmäkuvan koosta.
2. Seppälän koulukuvat: Ei mainintaa kuvauksista poisjääneistä. Eniten tarjottuja etuja henkilökunnalle/oppilaskunnalle.
3. Foto-Silmunen / Kuvaverkko: Paikallinen yritys. Kuvauksista poisjääneet pääsevät kuvattavaksi koulukuvahinnoin studiolle Leaf Centeriin.
4. Suomen koulukuvaus: kallein tarjous. Paikallinen yritys. Kuvauksista poisjääneet pääsevät kuvattavaksi keskustaan. Valmiiksi leikatut kuvat.

Keskustelua: Mahdollisuus käydä kuvauttamassa lapsi myöhemmin plussaa. Leaf center hyvällä sijainnilla. Kaikilla kuvaamoilla nettisivu, josta käydään tilaamassa kuvat. Panostetaan laatuun, ei hintaan. Halvimman ja kalleimman välillä paketin hintaeroa n. 4 euroa. Koulu toivoo kuvausaikataulua alkusyksyyn. Kaverikuvien kuvaaminen esim. vapaa-ajalla studiolla?

Hallitus äänesti kokouksessa tarjouksesta, päätettiin Foto-Silmunen/Kuvaverkko.

1. **6.-luokkien vanhempien terveiset**

6. luokkien vanhemmilta tullut palautetta kouluun ja opiskeluun liittyvistä asioista. Vy keräsi vanhempien ajatuksia Facebookin ja sähköpostin kautta. Marita esitteli palautteen (liite).

Keskustelua: Marianne kiittää palautteesta, pyytää liitteeksi pöytäkirjaan. Turun kaupunki järjestää joka toinen vuosi opetuksen laatukyselyn, toivottavasti vanhemmat vastanneet siihen. 6. luokalla tällä hetkellä 62 oppilasta ja 3 opea eli ryhmäkoko maltillinen. Solutilat tehty 25 oppilaan luokiksi.

1. **Koulun terveiset**

* Turun kaupungin maskisuositus laajenee 4.-5.-luokkalaisille. Otetaan käyttöön mahdollisimman pian. Rehtori kiittää myös vanhempia, kotona tehty hyvää työtä asennekasvatuksessa maskien suhteen.
* Vararehtori: Yli-Maarian kouluun tullut runsaasti koronatukea. Erityisopettajia tällä hetkellä 6 (aiemmin 2), avustajia 6 (aiemmin 4) ja yksi ylimääräinen opo. Erityisopettajat tehneet vuosineljännekselle omat lukujärjestykset, resurssi jaetaan tasapuolisesti ala- ja yläkouluun.
* Ensi vuonna alakoulun oppilasmäärä pienessä kasvussa, yläkoulu suuressa kasvussa. Moisiossa ensi vuonna luokat 1-5.
* Keskustelua siitä, voisiko koulu päättyä klo 16 yläkoulussa. Tilojen riittäminen ongelmana oppilasmäärän kasvaessa.
* Harrastustoiminnasta: esim. pianotunteja pidetty Ypsilonissa klo 17 alkaen. Marita kysyi, onko mahdollista, että ne voisi aloittaa aikaisemmin. Rehtori sanoi, että otetaan huomioon syksyn harrastusaikatauluja suunnitellessa.
* Moision yksikön sisäilmatutkimukset: Rehtori ei ole saanut vielä edistymisestä tietoa. Kaupungin listassa, jossa mainittiin tutkimusjonossa olevat koulut, on mainittu Moisio. Luokka, jossa hajuja on, ei ole vielä ensi vuonnakaan minkään luokan kotiluokka. Asialla ei siis ole vielä tulipalokiire.
* Valinnaiskielet: A2-kielen perustamisen minimikoko on 14. Koronan vuoksi lapset ei saa siirtyä yksiköiden välillä, siksi Moisiossa tällä hetkellä 3 hengen ryhmä. Tulevaisuudessa oppilaat kulkevat yksiköstä toiseen opiskelemaan A2-kieltä.
* Kiusaamisen vastainen kampanja: KivaKoulu käynnissä, puututaan kaikkeen mitä tulee aikuisten korviin. Puututaan matalalla kynnyksellä ja otetaan kodit mukaan. Oppilashuoltoryhmä apuna.
* Pohjois-Turun alueella alue-KOR-ryhmä: päihdeongelma otettu esille ryhmässä, Turun kaupungilta tukea asiaan. Koulutusta henkilökunnalle asiasta, nuorille ja kodeille tulossa kyselyä. Niina Jalo pitää aiheesta vanhempainillan 9.3. Teamsin kautta.
* Nuorisotiloihin saatu välipala-automaatti. Nuorisotoimi tilaa tavarat Jäkärlän K-kaupasta ja vy hakee täydennyksen ja toimittaa nuokkarille. Ei käytössä koulupäivän aikana.

1. Talous

* Syksyllä ostettiin polkupyörät ja niihin tarvikkeita (yht. 2078,73e).
* Loka-marraskuussa Kakkutukku-myynti: tuloa voittoa vy:lle 1772,80
* Pankin palvelumaksuja mennyt tililtä
* Heijastimet YMA-logolla varastossa tulevia tempauksia varten.
* Välituntivälineitä 608,80e molempiin yksiköihin.
* Varat tällä hetkellä: koko yhdistys 16342,95e, päiväkoti 5390,93e, koulu 10952,02e.

Mahdollisesti keväällä uusi Kakkutukku-tilaus

1. **Sovitaan vanhempainyhdistyksen kevään 2021 kokousajat**

Seuraava kokous 16.3. klo 18. Seuraava kokousaika sovitaan aina kokouksen lopussa.

1. **Muut asiat**

* Kirsi-Marja Forsgrenin ja tukioppilaiden anomus: 50e oppilaiden piristämiseen. Hyväksyttiin ehdotus. Sanna yhteydessä opettajaan.
* Marita laittanut mailia sekä kaavoituspäällikkö Paula Keskikastarille että maankäyttöinsinööri Suvi Panschinille siitä, että tyhjä tontti koulun vieressä voitaisiin liittää koulun alueeseen. Odotetaan vastausta. Sanna ehdottaa yleistä vetoomusta, johon mukaan alueen yhdistykset.
* Maskiroskiksista kysymys: onko koululla tarpeeksi roskiksia koska pihassa paljon käytettyjä maskeja? Ulkoroskiksia pyydetty koulun puolelta, ei vielä tullut tietoa.
* Ehdotettiin, että koulun ulkoseinään tulisi kello. Rehtori esittänyt asiaa aikaisemmin.

1. **Seuraavan kokouksen aika ja paikka**

Seuraava kokous ti 16.3. klo 18.

1. **Kokouksen päättäminen**

Kokous päätettiin klo 19.34.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marita Kangasniemi Anu Harju

LIITE 1:

**Kutosten vanhempien ja oppilaiden kokemuksia syyslukukaudesta 2020**:

+luokkien sekoittaminen vaikuttanut positiivisesti työrauhaan ja lapsen koulunkäyntiiin

+ajatuksen tasolla yhteisöllisyyden parantamiseen hienoa

+koulunkäynti yhtä mieluisaa ja sujuvaa kuin aiemmin

+kiva tutustua jo kutosella paremmin tuleviin yläkoulun luokkakavereihin

+syksy mennyt paremmin kuin aiemmassa luokassa opiskellessa, työrauha parempi

+lapsi kokee yhteisopettajuuden hyvänä asiana, aikaisempi luokkatilanne oli hänelle ahdistava ja kuppikuntautunut pieniin ryhmiin, joissa hän koki itsensä ulkopuoliseksi

+läksyjä voi kysyä keltä tahansa, kun kaikilla on samat opinnot

+parhaimmillaan yhteisopettajuus on hyvältä kuullostava ja paljon mahdollistava systeemi ennen yläasteelle siirtymistä

+yhteisopettajuus on hyvä ratkaisu laukaisemaan lasten kesken vähän tulehtunutta ilmapiiriä luokassa

+periaate yhteisöllisyyden kasvattamisesta yhdistämällä luokat on kannattava ajatus, mutta siihen olisi tullut siirtyä jo aiemmassa vaiheessa, jotta ryhmäytyminen olisi voinut toteutua parhaalla mahdollisella tavalla

-henkilökunnan olisi tullut valmistautua yhteisopettajuuteen paremmin, kodin suuntaan toiminta on näyttäytynyt enemmän muodin perässä kulkemiselta kuin hyvin suunniteltuna toiminnan uudistamisena

-huoltajan suuntaan yhteisopettajuuteen siirtyminen on vähentänyt entisestään vuorovaikutusta kodin ja koulun välillä. Tämä on ristiriidassa kasvatuskumppanuus -ajatuksen kanssa.

-lähes kaikki Wilma-viestintä liittyy negatiivisiin asioihin eli yhteyttä otetaan vain ongelmatapauksissa

-Wilma-viestejä voi tipahdella myöhään illalla. Kotona oletetaan, että viestintä hoituisi opettajan työajan puitteissa eikä koulutyötä tarvitse päivystää lapsen vapaa-ajan puitteissa

-negatiivisuus tuntuu leimaavan Wilman tuntimerkintöjä. Varsin aktiivisesti merkitään pienimmätkin unohdukset. Positiivisia merkintöjä on tullut vain vähän vrt.negatiivisiin palautteisiin. Tulee kuva, että lapset nähdään joko negatiivisessa valossa tai oma lapsi ei vain yksinkertaisesti onnistu juuri koskaan

-koulumenestys on heikentynyt, kotona on jouduttu opettamaan matematiikkaa ja reaaliaineita uudestaan

-lapsi on pyytänyt apua luokassa, muttei ole ehtinyt sitä opettajalta saamaan koulupäivän aikana

-suuri osa tunneista tapahtuu saman opettajan opettamana. Olisi kiva, jos oppilaalla olisi tasaisemmin kaikkien kolmen opettajan tunteja

-epäselvyyttä koulutehtävien vaatimustason ja palautuspäivien suhteen, Wilman kautta välittynyt vain osa tietoa tehtävästä tai ei mitään

-kotiinpäin koulunkäynti vaikuttaa melkoiselta sillisalaatilta, jossa on vaikea pysyä mukana

-ryhmäjako alkujaon jälkeen pysynyt lähes samana, oliko näin tarkoitus vai sekoittiko korona suunnitelmat vapaammasta luokkajaosta?

-opettajilta ei tule minkäänlaista palautetta tai kannustusta lapsille, ei hyvin menneestä kokeesta, ei hyvästä käytöksestä, eikä mistään muustakaan. Paitsi negatiiviset asiat esim.läksyunohdukset, joista palaute ei varmasti jää antamatta

-kotona on syntynyt mielikuva, että ilmapiiri tässä koko opetuskuviossa ei ole erityisen ihanteellinen

-opettajat eivät tunnu olevan innostuneita järjestämään lapsille mitään kivaa/extraa, kuten useilla muilla luokilla järjestetään

-lapsi tuntee itsensä aiempaa yksinäisemmäksi

-kodin ja koulun vuorovaikutus entistä vähäisempää, opettajista harvoin kuuluu mitään

-tilat ja resurssit puutteelliset: taideaineissa etenkin kokemus siitä ettei tunnilla voi tehdä mitään, kun välineet eivät riitä kaikille. Ilmeisesti jonkinlaista resurssipulaa on olemassa, kun kotona pitää olla huolissaan koulun kalusteiden suojaamisesta

-ohjeistuksessa, vaatimustasossa ja arvioinnissa eroja opettajien välillä. Kaivataan selkeyttä ja yhtenevyyttä miten toimitaan ja mitä milloinkin odotetaan. Osin Wilma-viestien ja osin lapsen kertoman perusteella säännöt ja odotukset vaihtelevat opettajien välillä

-kokeiden ja tehtävien määrä suuri. Ei ole tarpeeksi aikaa valmistautua kokeisiin, motivaation lasku, koearvosanojen lasku, riittämätön lepo (syksyn tiivis koeputki)

-vaihtuvat ryhmät ja opettajat aiheuttavat sekavuutta ja levottomuutta koulupäivään. Tämä vaikuttaa myös siteen syntymiseen oppilaan ja opettajan välillä

-luokkahengen puute, oppilaat eivät tunnu kuuluvan kiinteästi yhteen porukkaan, ei ole me-henkeä eikä lojaalisuutta opettajia kohtaan

-herkemmin taka-alalle siirtyvät oppilaat jäävät opettajalta huomaamatta

-eriarvoinen kohtelu oppilaiden välillä. Joiltakin vaaditaan enemmän kuin toisilta, lapsen kokemus epäsuhtaisesta kohtelusta luokkatoverien välillä. Pojilta sallitaan enemmän levotonta käytöstä kuin tytöiltä ja tyttöjen toimintaan puututaan aktiivisemmin

-kodin suuntaan yhteisopettajuus näyttäytynyt nykyajan trendin mukaan kulkemiselta ei hyvin suunnitellulta siirtymältä

-lapset kokevat, että opettajilla on lempioppilaita: nämä "lempparit" saavat muita useammin erityistehtäviä (esim. toimia apuopena/avustajana). Tätä mahdollisuutta ei tarjota/anneta muille, vaikka halukkuutta olisi. "Lempparit" saavat myös viettää välitunteja sisällä

-läksyjen tarkastukset omatoimisesti tapahtuvia. Lapselle voi syntyä virheellinen kuva omasta osaamisesta, jos opettaja ei aktiivisesti seuraa oppilaan osaamista

-opettajalta tullut kritiikkiä oppilaille, kun usealla kokeet menneet ala-arvoisesti. Kritiikin vaikutus oppimismotivaatioon ja itsetuntoon